laion/Wikipedia-Exotic huggingface dataset:
טירז פור פירז

טירז פור פירז (באנגלית: Tears for Fears; בראשי תיבות: TFF; באופן מילולי: דמעות לפחדים) היא להקה בריטית מצליחה אשר הוקמה בעיר באת' בשנת 1981 ופועלת עד היום. הסגנון המוזיקלי של 'טירז פור פירז' נע בין פופ, רוק וניו ווייב. נכון ל-2007 נמכרו כ-21 מיליון עותקים מאלבומי הלהקה. הלהקה הוקמה בידי רולאנד אורזבל וקורט סמית', שהם החברים העיקריים בה, כאשר שאר הנגנים מתחלפים בתדירות גבוהה. חברי הלהקה המקוריים היו רולאנד אורזבל (שירה וגיטרה), קורט סמית' (שירה וגיטרה בס), איאן סטנלי (קלידים) ומני אליאס (תופים). הלהקה זכתה להכרה בשנות השמונים, עת הוציאה שלושה אלבומים שזכו להצלחה ובהם להיטים, כגון: Shout, Sowing The Seeds Of Love, Mad World, ו-Everybody Wants to Rule the World. השיר Mad World זכה להצלחה מחודשת כאשר גרסת כיסוי שלו הופיעה בפסקול הסרט דוני דארקו. פרט לכך הוקלטו לשיר עוד כ-25 גרסאות כיסוי שונות, בין השאר בידי הדוגמנית הישראלית מלאני פרס (עבור סרטו של רשף לוי איים אבודים). ב-5 ביולי 2017 הופיעה הלהקה בישראל, בהיכל מנורה מבטחים בתל אביב. ב-23 ביולי 2019 חזרה הלהקה להופיע בישראל, גם הפעם בהיכל מנורה מבטחים. 1983 – The Hurting 1985 – Songs from the Big Chair 1989 – The Seeds of Love 1993 – Elemental 1995 – Raoul and the Kings of Spain 2004 – Everybody Loves a Happy Ending 2022 – The Tipping Point מדיה וקבצים בנושא טירז פור פירז בוויקישיתוף אתר האינטרנט הרשמי של טירז פור פירז טירז פור פירז, ברשת החברתית פייסבוק טירז פור פירז, ברשת החברתית אקס (טוויטר) טירז פור פירז, ברשת החברתית אינסטגרם טירז פור פירז, ברשת החברתית טיקטוק טירז פור פירז, ברשת החברתית VK טירז פור פירז, סרטונים בערוץ היוטיוב טירז פור פירז, במסד הנתונים הקולנועיים IMDb (באנגלית) טירז פור פירז, באתר אפל מיוזיק (באנגלית) טירז פור פירז, באתר ספוטיפיי טירז פור פירז, באתר סאונדקלאוד (באנגלית) טירז פור פירז, באתר Last.fm (באנגלית) טירז פור פירז, באתר AllMusic (באנגלית) טירז פור פירז, באתר MusicBrainz (באנגלית) טירז פור פירז, באתר דיזר טירז פור פירז, באתר Yandex.Music (ברוסית) טירז פור פירז, באתר Discogs (באנגלית) טירז פור פירז, באתר Songkick (באנגלית) טירז פור פירז, באתר Genius טירז פור פירז, באתר SecondHandSongs טירז פור פירז, באתר בילבורד (באנגלית) טירז פור פירז, באתר אמזון מיוזיק יהודה נוריאל, שוב הדמעות, באתר "ידיעות אחרונות", 23 ביוני 2017 שגיא בן נון‏, סולן טירז פור פירז: "לא מסכים עם מדיניות נתניהו, אבל לא אעניש את הקהל", באתר וואלה, 19 ביולי 2019 יניב חלילי, "היום אנחנו הכי טובים שהיינו אי־פעם", באתר "ידיעות אחרונות", 21 ביולי 2019 עמי פרידמן, דמעות של אושר: טירז פור פירז סחפו את הקהל, באתר ynet, 6 ביולי 2017 בן שלו, ההופעה של Tears for fears התקדמה מגישושים מהוססים לניצחון גורף, באתר הארץ, 6 ביולי 2017 שגיא בן נון‏, צעקה של שמחה: "טירז פור פירז" ריגשו והרטיטו את הלב, באתר וואלה, 6 ביולי 2017 דוד רוזנטל‏, כולם מנצחים: ההופעה של טירז פור פירז שחזרה את ההצלחה, באתר וואלה, 24 ביולי 2019 ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
יהודה אבן בלעם

הרב יהודה בן שמואל אִבְּן בַּלְעַם (נודע בערבית כאבו זכרייה יחיא או אבן-אלעם; ד'תש"ס 1000 – ד'תתל"א 1070) היה פרשן מקרא רבני מדקדק ואיש הלכה בספרד, מחבר הפיוט בזכרי על משכבי. נולד בטולדו למשפחה מיוחסת במחצית השנייה של המאה ה-11, ועבר מאוחר יותר לעיר סביליה. כתב את פירושו על רוב ספרי המקרא בשפה הערבית. שיטת פירושו מגשרת בין גישת רס"ג ובין גישת ר' אברהם אבן עזרא. מנתח את הכתוב בכלים דקדוקיים, ונמנע מפירוש שאינו הולם את דברי חז"ל. האבן עזרא מזכיר אותו הרבה בפירושיו לתנ"ך, הרמב"ם באגרת תחיית המתים מסתייע בדבריו וכותב: "וזה לא אנחנו לבד אמרנוהו, אבל כבר קדמונו להבנת זה העניין אנשי התבונה מן המפרשים כמו רבי משה ג'יקטילא ואבן בלעם וזולתם מן המפרשים". כמו כן הוא מובא אצל חכמים מאוחרים יותר כרד"ק, רבי אשתורי הפרחי ורבי יהושע אבן שועיב[דרוש מקור]. פירוש אבן בלעם לספר במדבר - (מערבי פרץ), רמת גן תש"ל. פירוש אבן בלעם לספר דברים - (מערבי פרץ), רמת גן תש"ל. פירוש אבן בלעם לספר יהושע – (שמואל אברהם פאזנאנסקי) מהדורה מדעית של המקור בערבית, הערות ומבוא, פורסם בשנת תרס"ג. פירוש אבן בלעם לספר שופטים – (שמואל אברהם פאזנאנסקי) מהדורה מדעית של המקור בערבית, הערות ומבוא, פורסם בשנת תרס"ו. פירוש אבן בלעם לספר ישעיהו (מערבי פרץ ומשה גושן גוטשטיין) – מהדורה מדעית של המקור הערבי, תרגום לעברית, הערות ומבוא, פורסם בשנת תשנ"ב. פירוש אבן בלעם לספר יחזקאל – מערבי פרץ, מהדורה מדעית של המקור הערבי, תרגום לעברית, הערות ומבוא, פורסם בשנת תש"ס. פירוש אבן בלעם לספר ירמיהו – מערבי פרץ, מהדורה מדעית של המקור הערבי, תרגום לעברית, הערות ומבוא, פורסם בשנת תשס"ב. חיבור על המלים הנרדפות. חיבור על מילות הטעם. ספר התגניס ספר אותיות העניינים הנמצאים במקרא ספר הפעלים שהם מגזרת השמות 'ספר טעמי המקרא' (נדפס לראשונה בפאריס שנת שכ"ו) - בדרך כלל מיוחס לו, אבל איננו שלו. חיבור על פעלים שנגזרו משמות עצם. 'ספר הצימוד' 'ספר ההכרעה' חיבר את הפיוט "בזכרי על משכבי" הנאמר על ידי קהילות הספרדים בימי הסליחות והימים הנוראים. יש המשערים שהוא כתב את הפיוטים שבהם ישנו אקרוסטיכון "בלעם". רבי יהודה בן בלעם, באתר ויקיטקסט יהודה בן שמואל אבן בלעם, דף שער בספרייה הלאומית כתבי יהודה אבן בלעם בפרויקט בן-יהודה הפיוט 'בזכרי על משכבי': נוסח הפיוט, ניתוח רעיוני והסבר המילים, כולל קובץ שמיעה הפיוט בזכרי על משכבי, באתר הפיוט והתפילה יהודה אבן בלעם באתר הפיוט והתפילה פיוט בזכרי על משכבי על חייו ופועלו של ר' יהודה אבן בלעם, פרשן מקרא ופייטן, באתר אתר הפיוט והתפילה יאיר האס, פירוש אברבנאל ל"ממחרת השבת", באתר אוניברסיטת בר-אילן. אברמסון, שרגא, שלושה ספרים של הרב יהודה בן בלעם, קרית ספר, 1975 חנוך ילון, גלגולי כללי השווא, לשוננו כז-כח, עמ' 84 ראו הערה על הספר ב: יאיר האס, פירוש אברבנאל ל"ממחרת השבת", באתר אוניברסיטת בר-אילן. חיים שירמן, "המשוררים בני דורם של משה אבן עזרא ויהודה הלוי", ידיעות המכון למחקר בשירה העברית כרך שני עמ' 145, ברלין 1936. מקור: [1] ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
רעידת האדמה ברצ'ה (1991)

רעידת האדמה ברצ'ה התרחשה במחוז ההיסטורי של רצ'ה שבגאורגיה, ב-29 באפריל 1991. רעידת האדמה התרכזה בעיקר בנפת אוני ובנפת אמברולאורי, שבמחוז רצ'ה-לצ'חומי וסוואנתי תחתית, למרגלותיהם הדרומיים של הרי הקווקז הגדול. ברעידה זו נהרגו 270 איש, 60,000 איש נותרו חסרי בית ונגרם הרס מסיבי של הסביבה, בכללם מספר אתרים מימי הביניים (כנסיות בעיקר ובית הכנסת אוני ניזוק אף הוא ונותר בקירות סדוקים). גודלה של רעידת האדמה הגיע ל-7.0 בסולם מגניטודה לפי מומנט. עוצמת ההרס המקסימלית שלה הגיעה לדרגה 9 בסולם העוצמה MSK‏ (Medvedev-Sponheuer-Karnik scale), סולם שהמקסימום שלו מגיע ל-12. הרעד העיקרי לווה ברעשי משנה שנמשכו מספר חודשים וגרמו להרס נוסף וקורבנות בנפש. סרגיי בלסאניאן, ארמנדו קיסטרנס ומיכאל מלקויאן (2000), סכנת רעידת האדמה והפחתת הסיכון הסייסמי, עמ' 127, באנגלית, מסת"ב 0792363906 אירינה ניקולאישווילי, רעידת האדמה ברצ'ה והמונומנטים מימי הביניים הסייסמיות של גאורגיה
לה מדוז

לה מדוז (La Méduse – "המדוזה") הייתה פריגטה צרפתית שעלתה על שרטון מול חוף ארגן במאוריטניה ב-1816, ננטשה על ידי צוותה, והייתה לאחד האסונות הימיים הנודעים ביותר בתקופת אוניות המפרשים. האירוע, בו קיפחו את חייהם 140 אנשי צוות ונוסעים, נתפרסם בכל רחבי אירופה וגרר ביקורת נוקבת כלפי ממשלת צרפת על אחריותה לכישוריו הלוקים בחסר של רב-חובל האונייה ופעולות ההצלה הכושלות. לימים היה האסון נושאם של כמה ציורים ידועים, שהמפורסם ביותר ביניהם הוא "רפסודת המדוזה" של תאודור ז'ריקו, המוצג במוזיאון הלובר. בשנת 1816 יצאה הספינה הצרפתית "מדוזה" אל עבר חופי סנגל. כשהייתה מול חופיה המערביים של אפריקה, עלתה הספינה על שרטון. הקברניט החליט לנטוש את הספינה, אך מכיוון שהיו רק שש סירות הצלה, בנו אנשיו רפסודה בשביל שאר הנוסעים. לאחר שראו כי גרירת הרפסודה אינה אפשרית, חתכו אנשי הצוות בסירות ההצלה את חבלי הגרירה והפקירו את הרפסודה לגורלה. המצב ברפסודה הלך והחמיר במהירות. בלילה הראשון התאבדו או מתו 20 מהנוסעים, וביום הרביעי החלו הניצולים אוכלים את גופות חבריהם המתים. לאחר שמונה ימים השליכו החזקים שבנוסעים את החלשים והפצועים המימה. מתוך 150 איש שהיו על הרפסודה ביום טביעת האונייה נותרו 15 בלבד, אשר ניצלו שבוע לאחר מכן. כאשר נודע סיפורה של רפסודת המדוזה בצרפת התחוללה סערה ציבורית. אל הזעזוע מתיאורי האיבוד המהיר של המוסר האנושי נוספה ביקורת על רקע מעמדי וגזעי. מבקרים חברתיים ראו ברפסודה סמל למדיניות המלוכנית החדשה-ישנה, שהעדיפה להציל את בני המעמדות העליונים ולהפקיר את העניים לגורלם. רפסודת המדוזה מדיה וקבצים בנושא לה מדוז בוויקישיתוף רוני בר, קניבליזם, טירוף ואי שוויון: הסיפור הטראגי שמאחורי הציור "רפסודת המדוזה" רלוונטי מתמיד, באתר הארץ, 2 בפברואר 2017 עמירם צברי, רפסודת המדוזה של תיאודור ז'ריקו
יעקב (ז'אקי) ספרא

יעקב (ז'אקי) אלי ספרא (בצרפתית: Jacqui Jacob Eli Safra; נולד ב-1940) הוא איש עסקים ומשקיע יהודי, בן למשפחת הבנקאים היהודית ספרא, שמוצאה בעיר חלב בסוריה. הבעלים ויושב ראש מועצת המנהלים של אנציקלופדיה בריטניקה. ספרא עוסק גם בקולנוע - שיחק והפיק מספר סרטים. נולד ככל הנראה בשנות ה-40, בנו של אליהו ספרא, אליהו אחיו של יעקב ספרא. כנער, ספרא נהג לעיין בדפי אנציקלופדיית בריטניקה שהעלו אבק בספריית משפחתו. מאוחר יותר, בשנת 1996, רכש את האנציקלופדיה תמורת 130 מיליון דולר כהשקעה כלכלית, אך גם ממניע אלטרואיסטי. לאחר הרכישה הוריד את מחיר תקליטור האנציקלופדיה מ-1,200 דולר ל-300, פיטר את 500 אנשי המכירות ספרים בחברה, ושכר במקומם מומחים ידועים בתחום ההוצאה לאור והתכנות. ספרא בוגר בית הספר וורטון למנהל עסקים של אוניברסיטת פנסילבניה.[דרוש מקור] בין יתר השקעותיו ניתן למנות את המרכז לטכנולוגיה חינוכית (מט"ח), מילון מרים-ובסטר וכרמי ספרינג מאונטיין - אחוזה גדולה לגידול גפנים ליין הנמצאת בסנט הלנה שבקליפורניה. למרות פעילותו הכלכלית הענפה, ספרא שומר על פרופיל ציבורי נמוך ופרטיו הביוגרפיים כמו גם פעילותו העסקית לוטים בערפל. מתגורר בז'נבה, שווייץ, ומבקר מספר פעמים בשנה בביתו בארצות הברית. בשנת 1987 רכש יחד עם חברתו לחיים ג'ין דומאניאן בית מידות באפר איסט סייד במנהטן בכ-7 מיליון דולר, אותו מכרו ב-2005 תמורת 50 מיליון דולר. לזוג בתים באירלנד, צרפת ושווייץ, ונכסים שונים בניו יורק. הם מנהלים את עסקיהם המשותפים תחת חברה בשם "Global Pursuits". תחת שם הבמה J.E. Beaucaire, גילם ספרא תפקידי משנה בשלושה סרטים. בנוסף מימן שמונה סרטים של וודי אלן על ידי חברת הפקה בשם סרטי סוויטלנד, שהפעיל יחד עם בת-זוגו ג'ין דומאניאן, שהייתה חברה טובה של אלן. במאי 2001 הגיש אלן תביעה נגד הזוג, ובמסגרתה דרש 12 מיליון דולר שלטענתו הגיעו לו אך נגזלו ממנו בחסות דיווחים פיננסיים לא מדויקים. הצדדים הגיעו להסדר חסוי מחוץ לכותלי בית המשפט וההליכים הופסקו. Oxen (1991) - בעל חנות Radio Days (1987) - ימי הרדיו - סטודנט לדיקציה Stardust Memories (1980) - סאם Small Time Crooks (2000) Just Looking (1999) Women Talking Dirty (1999) Sweet and Lowdown (1999) Celebrity (1998) Into My Heart (1998) The Spanish Prisoner (1997) Deconstructing Harry (1997) Wild Man Blues (1997) Everyone Says I Love You (1996) Mighty Aphrodite (1995) Don't Drink the Water (1994) (TV) Bullets Over Broadway (1994) Oxen (1991) Weinraub, Bernard. (June 11, 2001). "A Friendship Founders Over Suit by Woody Allen". The New York Times, p. 1. Claffey, Mike & Goldiner, Dave. (June 6, 2002). "Judge Backhands Woody's Rival". Daily News (New York), p. 8. Claffey, Mike & Goldiner, Dave. (June 7, 2002). "Woody's Backer Admits to Some Overcharging". Daily News (New York), p. 4. Wapshott, Nicholas. (June 7, 2002). "To the jury, Woody Allen's former friend Jean Doumanian must appear scheming and grasping, while the diminutive comic seems a classic dupe" The Times (London). J.E. Beaucaire, במסד הנתונים הקולנועיים IMDb (באנגלית) The Encyclopædia Britannica Board of Directors באתר אנציקלופדיה בריטניקה Bound For Glory?, שיקגו טריביון, 1998 DUSTING OFF THE BRITANNICA, באתר ביזנסוויק Jaqui Safra Asks $50 Million For East Side House, באתר האובזרבר כשם גיבור הסרט Monsieur Beaucaire שגילם בוב הופ.
ארצ'יבלד קונסטבל

ארצ'יבלד קונסטבל (אנגלית: Archibald Constable; ‏24 בפברואר 1774 - 21 ביולי 1827) היה מוציא-לאור סקוטי. קונסטבל נולד בקארנבי, כפר קטן במחוז פייף שבסקוטלנד, בנו של מנהלן אדמות הרוזן מקלי. בשנת 1788 נעשה ארצ'יבלד לשולייתו של פיטר היל, מוכר-ספרים מאדינבורו, ובשנת 1795 פתח עסק משלו, כסוחר ספרים נדירים. הוא רכש את ה-Scots Magazine בשנת 1801, וג'ון ליידן, המזרחן, נתמנה לעורכו. בשנת 1800 החל קונסטבל בהוצאתו לאור של ה-Farmer's Magazine, ובנובמבר 1802 הוא הוציא את הגיליון הראשון של ה-Edinburgh Review, שנערך באופן רשמי על ידי סידני סמית'; אולם, למעשה לורד ג'פרי היה הרוח החיה של כתב-העת, יחד עם עמיתיו הלורד ברוגהאם, סר וולטר סקוט, הנרי האלאם, ג'ון פלייפייר ולאחר מכן לורד מקאוליי. קונסטבל פתח עידן חדש בהוצאה לאור בנדיבות הרבה שהפגין כלפי כותביו בקביעת תנאי עבודתם. הכותבים בעבור ה-Edinburgh Review השתכרו סכומים חסרי תקדים, וקונסטבל הציע לוולטר סקוט 1000 גינאות (21 ליש"ט הגינאה) כמקדמה בעבור ה-Marmion. בשנת 1804, A. G. Hunter הצטרף כשותפו של קונסטבל, בהביאו הון רב אל החברה, שנקראה מאותה העת Archibald Constable & Co. בשנת 1805, יחד עם חברת Longman & Co, קונסטבל הוציא לאור את ספריו של סקוט, Lay of the Last Minstrel ובשנת 1807 - את ה-Marmion. בשנת 1808 חל קרע בין קונסטבל לבין סר וולטר סקוט, והאחרון העביר את ענייניו לטיפול בית ההוצאה לאור של ג'ון בלנטיין ושות', בעבורו גם סיפק את רוב ההון הדרוש. אולם, בשנת 1813 חל פיוס בין השניים. בלנטיין נקלע לקשיים, וקונסטבל היה שוב למוציא-לאור של סקוט, בתנאי שבלנטיין ושות' אמורה הייתה להיסגר תוך זמן קצר, אם כי סקוט שמר על השקעתו בעסקי הדפוס של ג'יימס בלנטיין. בשנת 1812, משהאנטר פרש, קונסטבל צרף אליו את רוברט קת'קארט ואת רוברט קאדל כשותפים, רכש את זכויות היוצרים על האנציקלופדיה בריטניקה, והכין את התוספים (שישה כרכים, 1816-1824) למהדורות הרביעית, החמישית והשישית שלה. בשנת 1814 הוא רכש את זכויות היוצרים על ה-Waverley, יצירתו של וולטר סקוט. היא יצאה לאור בשם-עט, אולם תוך זמן קצר 12,200 עותקים נמכרו כלחמניות חמות, מה שהוביל במהרה להגברת מכירות שאר ספריו של סקוט. החברה הוציאה אז לאור גם את ה-Annual Register. בשל השקעות הרפתקניות, החברה נקלעים לקשיים ולבסוף, בשנת 1826, הגיעה הקריסה. סוכניו של קונסטבל בלונדון הפסיקו להעביר את המגיע לו, והדבר הסב לו הפסדים של כרבע מיליון ליש"ט. בו בזמן פשטה-רגל גמר חברת ג'יימס בלנטיין ושות' שהפסדיה התקרבו ל-90,000 ליש"ט. סר וולטר סקוט היה מעורב בכישלון העסקי של שתי החברות. קונסטבל פנה לעסקים חדשים, והחל בשנת 1827 להוציא לאור את האנתולוגיות "Constable's Miscellany of original and selected works ..." שכללה סדרות של חיבורים מקוריים, ושל ספרים רגילים שיצאו מחדש בהדפסה מוזלת, ובכך היה לאבי אחד הניסיונות המוקדמים והמפורסמים להחדרת הספרות הגבוהה אל ההמונים. ערך זה תורגם בשלמותו מהמהדורה האחת עשרה של האנציקלופדיה בריטניקה, פרסום המצוי כעת ברשות הציבור. מדיה וקבצים בנושא ארצ'יבלד קונסטבל בוויקישיתוף ארצ'יבלד קונסטבל, באתר אנציקלופדיה בריטניקה (באנגלית)
אפופיס

האם התכוונתם ל... אפפ המכונה גם עאפפ במצרית עתיקה ואפופיס ביוונית. אל החשיכה והרשע במיתולוגיה המצרית. אפופיס (אסטרואיד) – אסטרואיד ממשפחת עצמים קרובי הארץ הנע במסלול סמוך למסלולו של כדור הארץ, ויתקרב מאוד לכדור הארץ בשנת 2036. אפופיס (סטארגייט) – דמות בסדרת הטלוויזיה סטארגייט.
יעקב ספרא

האם התכוונתם ל... יעקב ספרא (1889) (1889–1963) – היה בנקאי יהודי סורי-לבנוני ואבי משפחת ספרא המורחבת יעקב (ז'אקי) ספרא (יליד 1940) – איש עסקים ומשקיע יהודי, בן למשפחת הבנקאים היהודית ספרא משפחת ספרא
איגואנודונטידים

איגואנודונטידים (שם מדעי: Iguanodontidae; משמעות השם: "שיני איגואנה") היא משפחה של דינוזאורים בעלי אגן דמוי עוף שחיו בעידן המזוזואיקון בתקופת הקרטיקון התחתון. דינוזאורים אלו היו קרובי משפחתם של ההדרוזאוריים - "בעלי מקור הברווז", אך לסתותיהם נראו מעט שונות, קצרות יותר ומפותחות פחות לרעייה. האיגואנודוניים היו אוכלי צמחים בעלי גוף מגודל שנעו לאיטם והיו מסוגלים להרים את פלג גופם העליון ואת רגליהם הקדמיות. חלקם נעו בקבוצות גדולות, כגון האיגואנודון. איגואנודון (Iguanodon) דקטודון (Dakotadon) בריליום (Barilium) Bolong Delapparentia Jinzhousaurus Kukufeldia מנטליזאורוס (Mantellisaurus) פרואה (Proa) מדיה וקבצים בנושא איגואנודונטידים בוויקישיתוף איגואנודונטידים, באתר האנציקלופדיה של החיים (באנגלית) איגואנודונטידים, באתר GBIF (באנגלית) ד"ר תומאס ר. הולץ הבן, Lecture 18 Ornithopoda: Beaks, Bills & Crests, מתוך הקורס גאולוגיה 104: דינוזאורים, 2021, באתר יוטיוב (באנגלית)
אנקילוזאוריה

אנקילוזאוריה (שם מדעי: Ankylosauria; ידועים גם בכינוי "הדינוזאורים המשוריינים") היא אינפרא-סדרה של דינוזאורים בעלי אגן דמוי עוף הידועים במבנה גופם המשוריין בכבדות. אנקילוזאורים היו עטויים בלוחות שריון גרמיים עבים (אוסטאודרמים), לעיתים גם בקוצים ודוקרנים שבלטו מהם, שהגנו עליהם מפני התרופודים הגדולים. לחלקם היה זנב כבד המצויד בקצהו בעצם עבה דמוית אלה או דוקרנים, ששימש ככלי נשק כנגד הטורפים. הם הופיעו כבר בראשית היורה אבל לשיא תפוצתם הגיעו רק בקרטיקון עליון באסיה ובאמריקה הצפונית. הסקדילוזאוריים היו מראשוני הדינוזאורים המשוריינים, וחלקם יכלו ללכת גם על שתי רגליים. אחריהם הגיעו הנודוזאוריים שהתאפיינו בשריון מורכב יותר, כולל דוקרני עצם מכוסי קרטין, והיו כבדים יותר ולכן הלכו על כל 4 גפיהם. לנודוזאוריים לא הייתה אלת עצם בזנבם. אחרונים באו האנקילוזאוריים שבנוסף לשריון הגרמי היו חמושים גם בבליטת עצם כבדה, דמוית פטיש או אלה, בקצה זנבם. אלה זו שימשה כנשק הגנתי ויכלה לשבור את רגליהם של הטורפים הגדולים שאיימו על האנקילוזאוריים. משפחת סקדילוזאוריים (Scelidosauridae) משפחת נודוזאוריים (Nodosauridae) משפחת אנקילוזאוריים (Ankylosauridae) סוגים ללא מקור: קנברזאורוס (Kunbarrasaurus) מינמי (Minmi) Sarcolestes טיאנצ'יזאורוס (Tianchisaurus) סטגואורוס (Stegouros) איור של גרגוילאוזאורוס אאופלוצפלוס זיאפלטה פינקוזאורוס קרייטונזאורוס מדיה וקבצים בנושא אנקילוזאוריה בוויקישיתוף אנקילוזאוריה, באתר האנציקלופדיה של החיים (באנגלית) ד"ר תומאס ר. הולץ הבן, Lecture 17 Thyreophora: Defense! Defense! DEFENSE!!, מתוך הקורס גאולוגיה 104: דינוזאורים, 2021, באתר יוטיוב (באנגלית) ערך זה הוא קצרמר בנושא דינוזאורים. אתם מוזמנים לתרום לוויקיפדיה ולהרחיב אותו.
הדרוזאוריים

הדרוזאוריים (שם מדעי: Hadrosauridae) היא משפחה של דינוזאורים מתת-סדרת צרפודה והאינפרא-סדרה אורניתופודה. פירוש השם "הדרוזאוריים" הוא "לטאות עבות" או "לטאות מסיביות" (bulky reptiles) בדומה למילה האדרון (סוג של חלקיקים אלמנטריים בפיזיקה) וללא קשר למילה "הידרו" שפירושה "מים". הכינוי הנפוץ להדרוזאוריים הוא "הדינוזאורים הברווזניים" או "הדינוזאורים בעלי מקור ברווז" (באנגלית: Duck-billed Dinosaurs) על שם המקור השטוח שהיה בחזית הפה שלהם. הדרוזאורים היו בעלי מקור דמוי מקור ברווז. רובם היו גדולים (בדרך כלל באורך של 9 מטר ומעלה) וחלקם הגיעו אף לאורך של 15 מטר. משקלם היה מספר טונות. הם היו יצורים חברתיים מאוד וחלקם חיו בעדרים גדולים ביותר. הם היו אוכלי צמחים יעילים, מצוידים בשיניים מיוחדות לטחינת מזונם ולחיים שריריות מאוד. ההדרוזאוריים ידועים בעיקר בזכות הכרבולות המוזרות שהיו על ראשם. הפלאונטולוגים סבורים שמטרת הכרבולות הייתה תקשורת חברתית בעדר על ידי נפנוף הכרבולות בתצוגה ויזואלית או בהשמעת קולות. ההדרוזאוריים היו מן הדינוזאורים הנפוצים והמצליחים ביותר של זמנם. הם ידועים ממאובנים רבים, שחלק נכבד מהם השתמר במצב טוב מאוד וכללו מלבד עצמות גם טביעות עור, ביצים מאובנות, עוברים, תינוקות, צעירים ובוגרים. משפחה הדרוזאוריים (Hadrosauridae) סוג Aquilarhinus סוג אאוטרכודון סוג Lapampasaurus סוג Latirhinus? תת-משפחה Hadrosaurinae קבוצה Euhadrosauria/Saurolophidae תת-משפחה לאמבאוזאוריים (Lambeosaurinae) תת-משפחה זאורולופיים (Saurolophinae) מדיה וקבצים בנושא הדרוזאוריים בוויקישיתוף הדרוזאוריים, באתר NCBI (באנגלית) הדרוזאוריים, באתר האנציקלופדיה של החיים (באנגלית) הדרוזאוריים, באתר GBIF (באנגלית) ד"ר תומאס ר. הולץ הבן, Lecture 18 Ornithopoda: Beaks, Bills & Crests, מתוך הקורס גאולוגיה 104: דינוזאורים, 2021, באתר יוטיוב (באנגלית) ערך זה הוא קצרמר בנושא דינוזאורים. אתם מוזמנים לתרום לוויקיפדיה ולהרחיב אותו.
טטנורים

טטנורים (שם מדעי: Tetanurae) היא אינפרא-סדרת דינוזאורים המשתייכים לתת-סדרת תרופודה. פירוש השם הוא "זנב קשיח" ורוב הדינוזאורים בקבוצה זו השתמשו בזנב כדי לאזן את פלג גופם הקדמי בעת הריצה. סוג ללא מקור צ'ילזאורוס (Chilesaurus)? סוג Chuandongocoelurus סוג Kayentavenator סוג מונולופוזאורוס (Monolophosaurus) סוג Cruxicheiros סוג קאיג'יאנגוזאורוס (Kaijiangosaurus)? סוג סינוזאורוס (Sinosaurus)? סוג קריאולופוזאורוס (Cryolophosaurus)? סוג Pandoravenator סוג Phaedrolosaurus? קבוצה אוריואידס (Orionides) על-משפחה מגלוזאורים (Megalosauroidea) קבוצה אוונתרפודה (Avetheropoda) משפחה מגרפטוריים (Megaraptoridae) אינפרא-סדרה קרנוזאוריה (Carnosauria) קבוצה קלורוזאוריה (Coelurosauria) - ממנה התפתחו העופות מדיה וקבצים בנושא טטנורים בוויקישיתוף טטנורים, באתר האנציקלופדיה של החיים (באנגלית)
תרבית רקמה

תרבית רקמה (באנגלית: Tissue Culture) היא שיטה לגידול חלק רקמה או תאים בודדים מחוץ לגוף האורגניזם ממנו נלקחו. הרקמות/תאים גדלים על קרקע מזון מלאכותית וסטרילית העונה על כל דרישותיהם מבחינה תזונתית, חומציות, טמפרטורה וכדומה. לשיטה חשיבות רבה בחקלאות המודרנית בכך שהיא מאפשרת לייצר מקודקוד צמיחה בודד אלפי צאצאים ועמידה בדרישות השוק לזן מסוים באיכות מסוימת תוך פרק זמן קצר. בתחילה נלקח חומר צמחי מקודקודי צמיחה של חוטרים מבוררים. על החוטרים מפעילים חומרי-צמיחה המביאים ליצירת קאלוס. לאחר מספר חודשים, משנים את הרכב המצע וגורמים לקאלוס ליצור "עוברים וגטטביים". לאחר מספר העברות, מתפתחים עוברים אלה לצמחונים, ולאחר מספר העברות נוספות, לשתילונים בעלי מערכת שורשים מבוססת ועלים מוארכים. שתילונים אלה מוכנים לשלב האקלום לצמיחה מחוץ למעבדה. שתילים איכותיים: בתרבית רקמה נבחרים המקורות הצמחיים האיכותיים ביותר מהם יוצרים אלפי צאצאים איכותיים ואחידים. כאמור ניתן לייצר בזמן קצר יחסית כמות עצומה של צאצאים נאמנים לזן ואחידים. שתילי תרבית הרקמה נקלטים בצורה מיטבית בשדה. תהליך תרבית הרקמה מתרחש במעבדה סטרילית לחלוטין ולכן השתילים בריאים ונקיים ממזיקים וממחלות. שיטת תרבית הרקמה מאפשרת לייצר מפרט בודד, נדיר, מבוקש ומיוחד אלפי צאצאים. אין תלות בעונות השנה. ישנם זנים בהם שיטת הריבוי איטית יחסית. ישנו אחוז קטן של מוטציות (שתילים שאינם נאמנים לזן) בשיטת תרבית הרקמה. עלות גבוהה: בשל הצורך בסביבה סטרילית ונקייה, מכשור וחומרים יקרים הנדרשים לייצור. תרבית תאים אגרונום אנציקלופדיה לחקלאות, בית עלים E. G. Heyne, Wheat and Wheat Improvement, 1987. מדיה וקבצים בנושא תרבית רקמה בוויקישיתוף תרבית רקמה, באתר אנציקלופדיה בריטניקה (באנגלית) ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
פרוזאורופודה

פרוזאורופודה (שם מדעי: Prosauropoda) היא קבוצה פרפילטית של דינוזאורים צמחוניים מהסדרה בעלי אגן דמוי לטאה והקבוצה דמויי זאורופודים. הם היו מאבותיהם של הזאורופודים הענקיים שהיו הגדולים בבעלי החיים על היבשה. הם חיו בין הטריאס העליון לאמצע תור היורה. הפרוזאורופודים הקדומים היו ברובם יצורים בינוניים, באורך 4-6 מטר, המסוגלים להלך הן על ארבע והן על רגליהם האחוריות בלבד. שיניהם היו עדינות וייתכן הם גיוונו את מזונם גם בבשר, אם כי לא נמצא לכך הוכחות. בעבר החשיבו קבוצה זו לטקסונומית, אך כיום רואים בה קבוצת אם, הכוללת את כל המינים מקבוצת דמויי זאורופודים שאינם זאורופודים בקבוצה נכללים 3 משפחות: משפחה פלטאוזאוריים (Plateosauridae) משפחה מאסוספונדיליים (Massospondylidae) משפחה ריוחזאוריים (Riojasauridae) משפחה אנצ'יזאוריים (Anchisauridae) - ייתכן שמבוטלת פלטאוזאורוס אוניזאורוס לופנגוזאורוס Adeopapposaurus פנטידראקו מדיה וקבצים בנושא פרוזאורופודה בוויקישיתוף
קרכרודונטוזאוריים

קרכרודונטוזאוריים (שם מדעי: Carcharodontosauridae) היא משפחה של דינוזאורים טורפים המשתייכים לתת-סדרת תרופודה ולקבוצת הקרנוזאורים. המשפחה הוגדרה ב-1931 בידי החוקר ארנסט שטרומר. משמעות שמם הוא: "לטאות שן-כריש", עקב מבנה השיניים הארוכות, החדות והמשוננות שלהם שנועד לקרוע בשר ולגרום ולחתכים עמוקים במיוחד. ייתכן שטורפים אלה לא רק הרגו את הטרף אלא גם חיכו שימות מדימומים או מזיהום חיידקים, בדומה לכוח ענק. ייתכן שהם אף גנבו טרף לטורפים קטנים מהם. הקרכרודונטוזאורים היו טורפי-על ששגשגו בעיקר באמריקה הדרומית ואפריקה במשך הקרטיקון. טרפם העיקרי כלל בעיקר זאורופודים ענקיים, לרוב טיטאנוזאורים אף שהם יכלו לטרוף כל דינוזאור או אף חיות אחרות באמצעות לסתותיהם החזקות. החוקרים סבורים שישנו קשר בין הימצאות זאורופודים ענקיים להימצאות הקרכרודונטוזאורים במספר אזורים, מה שגרם להיעלמותם עם היעלמות הזאורופודים מהם ניזונו. כך הגיגאנוטוזאורוס והמפוזאורוס מפטגוניה נעלמו עם הכחדת הארגנטינוזאורוס והסלטזאורוס, הקרכרודונטוזאורוס מצפון אפריקה נעלם עם הכחדת הפרליטיטאן והאקרוקנתוזאורוס נעלם לצד הכחדת הזאורופוסידון. משפחה קרכרודונטוזאוריים (Carcharodontosaurida) סוג אקרוקנתוזאורוס (Acrocanthosaurus) סוג אלטיספינקס (Altispinax) סוג קונקוונטור (Concavenator) סוג אאוקרכאריה (Eocarcharia) סוג Kelmayisaurus סוג Lajasvenator סוג זאורוניאופס (Sauroniops) סוג שאוצ'ילונג (Shaochilong) סוג Siamraptor? סוג וטרופריסטיזאורוס (Veterupristisaurus) סוג Taurovenator סוג מרקסס (Meraxes) תת-משפחה Carcharodontosaurinae סוג קרכרודונטוזאורוס (Carcharodontosaurus) סוג גיגאנוטוזאורוס (Giganotosaurus) סוג מפוזאורוס (Mapusaurus) סוג טירנוטיטאן (Tyrannotitan) מדיה וקבצים בנושא קרכרודונטוזאוריים בוויקישיתוף קרכרודונטוזאוריים, באתר האנציקלופדיה של החיים (באנגלית) קרכרודונטוזאוריים, באתר GBIF (באנגלית)